CELEX: 62017TN0809
Language: el
Date: 2017-12-07 00:00:00
Title: Υπόθεση T-809/17: Προσφυγή της 7ης Δεκεμβρίου 2017 — Intercontact Budapest κατά CdT

26.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 72/37
            
         Προσφυγή της 7ης Δεκεμβρίου 2017 — Intercontact Budapest κατά CdT
   (Υπόθεση T-809/17)
   (2018/C 072/48)
   Γλώσσα διαδικασίας: η ουγγρική
   
      Διάδικοι
   
   
      Προσφεύγουσα: Intercontact Budapest Fordító és Pénzügyi Tanácsadó Kft. (Βουδαπέστη, Ουγγαρία) (εκπρόσωπος: É. Subasicz, δικηγόρος)
   
      Καθού: Μεταφραστικό Κέντρο των Οργάνων της Ευρωπαϊκής Ένωσης (CdT)
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               κυρίως, να αποφανθεί εάν η βαθμολογία που δόθηκε σε κάθε προσφέροντα ανταποκρίνεται στην πραγματικότητα επί τη βάσει της συγκρίσεως των προσφορών που υποβλήθηκαν και να γίνουν σεβαστές οι αρχές της ίσης μεταχειρίσεως, της αποφυγής των διακρίσεων, της αναλογικότητας και της διαφάνειας.
            
         
               —
            
            
               επικουρικώς, να ακυρώσει την απόφαση του καθού της 10ης Ιουλίου 2017, περί του αποτελέσματος των διαδικασιών δημόσιων προμηθειών FL/GEN 16-01 και FL/GEN 16-02.
            
         
               —
            
            
               επικουρικότερα, να ακυρώσει τη διαδικασία δημόσιων προμηθειών.
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει τέσσερις λόγους.
   
               1.
            
            
               H προσφεύγουσα στηρίζει τον πρώτο λόγο στην παραβίαση των αρχών της ίσης μεταχειρίσεως, της αποφυγής των διακρίσεων, της αναλογικότητας και της διαφάνειας, διότι το καθού προέβη σε διαφορετική εκτίμηση των προσφερόντων στις διαδικασίες δημόσιων προμηθειών, υπό την έννοια ότι εκτίμησε με διαφορετικό τρόπο σε κάθε διαδικασία πανομοιότυπες δραστηριότητες (1).
            
         
               2.
            
            
               H προσφεύγουσα στηρίζει τον δεύτερο λόγο στο γεγονός ότι το καθού υπέπεσε σε κατάχρηση εξουσίας, διότι δεν της γνωστοποίησε τις πληροφορίες τις οποίες είχε ζητήσει στο πλαίσιο των διαδικασιών δημόσιων προμηθειών (2).
            
         
               3.
            
            
               H προσφεύγουσα στηρίζει τον τρίτο λόγο στη μη τήρηση της αρχής της διαφάνειας στις διαδικασίες δημόσιας συμβάσεως, δεδομένου ότι το καθού δημοσίευσε μόνον το αποτέλεσμα της διαδικασίας στην Επίσημη Εφημερίδα εκπρόθεσμα και χωρίς να περιλάβει το πλήρες περιεχόμενο όπως ορίζει η οδηγία της Ένωσης (3).
            
         
               4.
            
            
               H προσφεύγουσα στηρίζει τον τέταρτο λόγο στο γεγονός ότι το καθού παρέβη τον κανονισμό για τις δημόσιες συμβάσεις, διότι δεν της γνωστοποίησε τις προθεσμίες για την άσκηση προσφυγής, περιορίζοντας με τον τρόπο αυτόν τη δυνατότητα ασκήσεως προσφυγής (4).
            
         
      (1)  Aιτιολογικές σκέψεις 1 και 90 της οδηγίας 2014/24/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις δημόσιες προμήθειες και την κατάργηση της οδηγίας 2004/18/ΕΚ (ΕΕ 2014, L 94, σ. 65).
   
      (2)  Άρθρο 113 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) 1605/2002 του Συμβουλίου (ΕΕ 2012, L 298, σ. 1).
   
      (3)  Άρθρο 50 της οδηγίας 2014/24/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις δημόσιες προμήθειες και την κατάργηση της οδηγίας 2004/18/ΕΚ (ΕΕ 2014, L 94, σ. 65).
   
      (4)  Παράρτημα V, μέρος Δ, σημείο 16, της οδηγίας 2014/24/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις δημόσιες προμήθειες και την κατάργηση της οδηγίας 2004/18/ΕΚ (ΕΕ 2014, L 94, σ. 65).